**POZIV NA ISKAZIVANJE INTERESA ZA OBAVLJANJE REDOVITOG JAVNOG POMORSKOG PRIJEVOZA NA RELACIJI OMIŠ - POSTIRA I OBRATNO PUTNIČKIM BRODOM**

U skladu s odredbama Uredbe (EEZ) broj 3577/92 i Presudi Općeg suda od 1. ožujka 2017. godine SNCM protiv Europske komisije (Predmet T-454/13 EU:T:2017:134, t.130.) Grad Omiš provodi analizu tržišta sa stajališta ponude, a kojom analizom se moraju utvrditi trenutačna i potencijalna ponuda bez intervencije države i u koju svrhu objavljuje sljedeći javni

**POZIV NA ISKAZIVANJE INTERESA**

**ZA OBAVLJANJE REDOVITOG JAVNOG POMORSKOG PRIJEVOZA NA RELACIJI OMIŠ - POSTIRA I OBRATNO PUTNIČKIM BRODOM**

1. Pozivaju se pravne osobe i fizičke osobe obrtnici registrirani za obavljanje djelatnosti pomorskog prijevoza putnika/brodari odnosno kompanije koje su kao pravne osobe preuzela odgovornost za upravljanje brodom od vlasnika broda i koje su preuzimanjem takve odgovornosti preuzele ovlasti i odgovornosti sukladno Međunarodnom pravilniku o upravljanju sigurnošću da iskažu interes za obavljanje redovitog javnog pomorskog prijevoza:
* između luke OMIŠ na kopnu i POSTIRA na otoku Braču
* putničkim plovilom sposobnim za plovidbu prema Pomorskom zakoniku  („Narodne novine“, br. 181/04, 76/07, 146/08, 61/11, 56/13, 26/15 i 17/19) i Zakonu o prijevozu u linijskom i povremenom obalnom pomorskom prometu („Narodne novine“, br. 19/22) minimalnog kapaciteta 80 putnika,
* uz uvjet da ima na raspolaganju zamjenski brod mogućeg odstupanja do 20 % kapaciteta u izvansezoni, niskoj i visokoj sezoni,
* učestalosti: 1 polazno-povratno putovanje tjedno tijekom cijele godine,
* s pravom na povlašteni i besplatni prijevoz kojeg korisnici ostvaruju u skladu s člankom 32. Zakona o  prijevozu u linijskom i povremenom obalnom linijskom pomorskom prometu („Narodne novine“, br. 19/22),
* s posadom broda koja treba udovoljavati uvjetima propisanima Pravilnikom o uvjetima za obavljanje pomorske kabotaže u Republici Hrvatskoj („Narodne novine“, br. 109/19).
* maksimalne visine cijene naplate usluge za prijevoz putnika:

|  |  |  |  |  |  |  |
| --- | --- | --- | --- | --- | --- | --- |
| **RELACIJA/KATEGORIJA PUTNIKA** | **SEZONSKA CIJENA** | **IZVANSEZONSKA CIJENA** | **OTOČNA CIJENA** | **BESPLATNI** | **DJECA 3-12** | **JAVNE SLUŽBE** |
| OMIŠ - POSTIRA / POSTIRA - OMIŠ | 5,00 | 4,00 | 2,80 | 0,00 | 2,50 | 2,80 |

**Napomene:**

1. Sezonski cjenik primjenjuje se za sezonsko razdoblje prema redu plovidbe. Otočni cjenik, cjenik za djecu od 3 do 12 godina i cjenik za javne službe vrijedi tijekom cijele godine.
2. Djeca do 1 godine besplatno, ne izdaje im se putna karta već se na karti roditelja/pratitelja naznačuje da ta osoba putuje s djetetom do 1 godine starosti. Djeca od 1 do 3 godine besplatno, izdaje im se putna karta.
3. Kada su zadovoljeni tehnički uvjeti na brodu (posebni boksovi) za prijevoz kućnih ljubimaca, prijevoz kućnog ljubimca u posebnom boksu naplaćuje se u visini 50 % redovne cijene karte po osobi.
4. U cijenu karte su uključene lučke pristojbe i PDV.
5. Cijena putne karte jednaka je za oba smjera.
6. Projicirani broj putnika koji bi se preveo na godišnjoj razini iznosi 4.160 putnika od čega je procijenjeni broj povlaštenih kategorija: redovni korisnici 2.704 putnika, a besplatni 1.456 putnika.
7. Pozivaju se gospodarski subjekti koji su zainteresirani za obavljanje prijevoza iz točke I. da dostave pismo namjere iz kojeg će biti razvidno da će prijevoz iz točke 1. obavljati bez naknade za javnu uslugu ili da prijevoz iz točke I. ne mogu obavljati bez naknade za javnu uslugu uz navođenje godišnjeg iznosa naknade (EUR) i uvjeta.
8. Pismo namjere dostaviti na adresu stipe.zuljevic-mikas@omis.hr u roku od 10 dana od dana objave ovog Poziva na službenim stranicama Grada Omiša.